open-index/open-wikipedia-markdown huggingface dataset:
Disenchantment (סדרת טלוויזיה)

**Disenchantment** (בתרגום חופשי: "התפכחות מאשליה") היא סדרת טלוויזיה אמריקאית קומית מונפשת לקהל בוגר של נטפליקס שנוצרה על ידי מאט גריינינג. שירות הזרמת המדיה נטפליקס הזמינה לסדרה שתי עונות. חלקה הראשון של העונה הראשונה עלה לשידור בכל הפלטפורמות שלה ב-17 באוגוסט 2018. חלקה החמישי והאחרון של הסדרה עלתה ב-1 בספטמבר 2023.

סדרה זו מהווה את שיתוף הפעולה הראשון של גריינינג עם נטפליקס, כשלפני כן סדרות האנימציה שיצר כמו "משפחת סימפסון" ו"פיוצ'רמה" היו מבית פוקס. ב-22 במאי, גריינינג חשף שלוש תמונות ראשונות מהסדרה באתר "רדיט", וביום המחרת, תאריך עליית הסדרה לשידור נחשף יחד עם תמונות ראשוניות נוספות.

## תקציר העלילה
עלילת הסדרה עוקבת אחרי הרפתקאותיהם של בין, נסיכה מרדנית ואלכוהוליסטית, אלפו, אלף ובן הלוויה שלה, ולוצי, "השד האישי" שלה, ברחבי הממלכה בה הם מתגוררים - ממלכה מימי הביניים הנקראת דרימלנד.

## סקירה

### עונה 1
#### חלק 1

#### חלק 2

### עונה 2
#### חלק 3

## צוות השחקנים והדמויות
### ראשי
* אבי ג'ייקובסון – הנסיכה בין
* נאט פאקסון – האלף אלפו
* אריק אנדרה – השד לוצי

### משני
* ג'ון דימאג'יו – המלך זוג
* בילי ווסט – מכשפיו (סורסריו), הג'סטר, מרץ ופופס האלף
* מוריס למארץ' – אודבל
* טרס מק'ניל – המלכה אונה, הנסיך דרק והפיה
* דייוויד הרמן – הכרוז, הנסיך גיסברט וג'רי
* מאט ברי – הנסיך מרקימר
* ג'ני באטן – קיסי האלפית
* ריץ' פולשר – קלויד
* נואל פילדינג – סטן התליין
* לוסי מונטגומרי – באנטי והמכשפה

## הפקה
250px|הפוסטר הרשמי של העונה הראשונה בסדרה|ממוזער|שמאל
הסדרה, שנוצרה על ידי יוצר משפחת סימפסון ופיוצ'רמה, מאט גריינינג, "נושאת את סימן האנימציה המסחרית שלו". הסדרה מונפשת על ידי אולפני "Rough Draft Studios", האולפנים שעבדו עם גריינינג על הסדרה פיוצ'רמה, ועונתה הראשונה עתידה לכלול 10 פרקים שיעלו לשידור ב-17 באוגוסט 2018. ביולי 2017, הוכרז שהראפר בריגס יצטרף לצוות התסריטאים של הסדרה. השחקן ג'ון דימאג'יו תיאר את הסדרה כ"בתם של משפחת סימפסון ומשחקי הכס".

## ביקורות
עד כה, הסדרה קיבלה ביקורות חיוביות מהמבקרים, בהתבסס על שבעת הפרקים הראשונים שנשלחו למבקרים. מגזין "פורבס" כינה את הסדרה "מקסימה, ייחודית ומצוינת". "Ars Technica" הצהירה שהסדרה מתחילה רע, אבל אז זה נהיה "טוב מאוד". האתר "אנטרטיינמנט ויקלי" נתן לסדרה את הציון "C", והשווה אותה לסיפורי "Treehouse of Horror" של "משפחת סימפסון". האתר "Den of Geek" נתן לסדרה ביקורת מעורבת, ששיבחה את הקונספט שלה, אך ביקרה את רמת הבדיחות שבה.

## קישורים חיצוניים

* 

* 
* 

## הערות שוליים

קטגוריה:נטפליקס: תוכניות וסדרות
קטגוריה:קומדיות מצבים אמריקאיות
קטגוריה:סדרות הנפשה אמריקאיות
קטגוריה:תוכניות טלוויזיה סאטיריות
קטגוריה:קומדיות מצבים מונפשות
קטגוריה:סדרות פנטזיה אמריקאיות
קטגוריה:סדרות טלוויזיה אמריקאיות שעלו לשידור בשנת 2018
מריו אגימן

**מריו אגימן** (בגרמנית: **Mario Eggimann**, נולד ב-24 בינואר 1981 בברוג שבשווייץ) הוא כדורגלן עבר שווייצרי ששיחק בעמדת הבלם. אגימן ערך עשר הופעות במדי נבחרת שווייץ, והשתתף עמה במונדיאל 2010.

## קריירת מועדונים
אגימן שיחק כילד בפ.צ. אראו השווייצרית, ובשנת 1998 החל לשחק בקבוצה הבוגרת של המועדון, ששיחקה בליגת העל השווייצרית. אגימן שיחק במועדון זה במשך ארבע עונות, שבכולן הקבוצה הייתה בתחתית הטבלה ונשארה בליגה. בקיץ 2002 חתם אגימן בקרלסרוהה מהבונדסליגה השנייה, והפך מיד לשחקן חשוב במערך הקבוצה. בעונת 2002/03 סיימו אגימן וקרלסרוהה במקום ה-13 בבונדסליגה השנייה, בעונת 2003/04 סיימו במקום ה-14, ובעונת 2004/05 סיימו במקום ה-11. בעונת 2005/06 סיימו אגימן וקרלסרוהה במקום השישי, מרחק חמש נקודות מעליית ליגה. בעונת 2006/07 סיימו אגימן וקרלסרוהה במקום הראשון, והעפילו לבונדסליגה, בעונה בה אגימן הציג יכולת שיא. בעונת 2007/08 אגימן וקרלסרוהה רשמו עונה טובה בבונדסליגה, אותה סיימו במקום ה-11, כשאגימן מבקיע חמישה שערי ליגה. 

בקיץ 2008 עזב אגימן את קרלסרוהה לאחר שש עונות, ונמכר להנובר 96, אף היא מהבונדסליגה, תמורת 1.3 מיליון אירו, וחתם על חוזה עד לתום עונת 2012/13. בעונת הבכורה שלו במועדון, 2008/09, סיימו אגימן והנובר במקום ה-11. בעונת 2009/10 סיימו אגימן והנובר במקום ה-15. בעונת 2010/11 אגימן ערך 12 הופעות ליגה בלבד, אך הנובר סיימה במקום הרביעי המפתיע. בעונת 2011/12 רשמו אגימן והנובר הישג נאה במפעל הליגה האירופית, שם הגיעו לרבע הגמר והודחו על ידי אתלטיקו מדריד. בבונדסליגה סיימו אגימן והנובר במקום השביעי. בעונת 2012/13, האחרונה של אגימן בהנובר, הקבוצה צלחה את שלב הבתים בליגה האירופית אך הודחה בשלב הנוק אאוט הראשון על ידי אנז'י מחצ'קלה. בבונדסליגה סיימו הנובר ואגימן במקום התשיעי. 

בקיץ 2013 עזב אגימן את הנובר עם תום חוזהו, וחתם באוניון ברלין מהבונדסליגה השנייה. בעונת הבכורה שלו במועדון, 2013/14, ערך אגימן 15 הופעות והבקיע שער אחד, וקבוצתו סיימה במקום התשיעי. בעונת 2014/15 אגימן סבל מפציעות רבות וערך שתי הופעות בלבד. בתום עונה זו, שוחרר מאוניון ברלין, והפך לשחקן חופשי. לאחר מכן פרש ממשחק פעיל.

## קריירה בינלאומית
אגימן שיחק בכל הנבחרות הצעירות של שווייץ, ובין השנים 2000 ו-2004 שיחק בנבחרת שווייץ בכדורגל עד גיל 21, בה אף שימש קפטן. בספטמבר 2007 ערך אגימן את הופעת הבכורה שלו במדי נבחרת שווייץ הבכירה, כשהחליף את יוהאן דז'ורו במשחק ידידות מול נבחרת צ'ילה, בו ניצחה שווייץ בתוצאה 2-1. בשנת 2008 נכלל אגימן בסגל ההתחלתי של המאמן קובי קון ליורו 2008 שנערך בשווייץ, אך נופה מהסגל הסופי.

בשנת 2010 אגימן זומן לסגל השווייצרי למונדיאל 2010 על ידי המאמן אוטמר היצפלד. במונדיאל זה נכנס אגימן כמחליף בתוספת הזמן במשחק בו הפתיעה שווייץ את נבחרת ספרד וניצחה אותה 1-0. אגימן לא ערך הופעות נוספות במונדיאל זה, ממנו הודחה שווייץ כבר בשלב הבתים למרות הניצחון על ספרד. אגימן ערך בסך הכל עשר הופעות במדי נבחרת שווייץ.

## קישורים חיצוניים

קטגוריה:כדורגלנים שווייצרים
קטגוריה:בלמי כדורגל שווייצרים
קטגוריה:כדורגלני אראו
קטגוריה:כדורגלני קרלסרוהה
קטגוריה:כדורגלני הנובר 96
קטגוריה:כדורגלני אוניון ברלין
קטגוריה:כדורגלני נבחרת שווייץ
קטגוריה:כדורגלני מונדיאל 2010
קטגוריה:ספורטאים שווייצרים בגרמניה
קטגוריה:שווייצרים שנולדו ב-1981
NGC 2976

**NGC 2976** היא גלקסיה ספירלית ננסית שנמצאת בקבוצת הכוכבים הדובה הגדולה, במרחק של כ-11.6 מיליון שנות אור ממערכת השמש, ושייכת לקבוצת M81. הגלקסיה נמצאת כ-4.25 מעלות ממזרח לכוכב ρ (רו) בדובה הגדולה וכ-10 מעלות ממערב-צפון-מערב לדובהה. כ-1.4 מעלות מצפון-מזרח לה נמצאת M81 וכ-2 מעלות מצפון-צפון-מזרח לה נמצאת M82, שתיהן שייכות גם כן לקבוצת M81.

## היסטוריה
לגלקסיה בהירות נראית מדרגה 10.2 והיא התגלתה ב-8 בנובמבר 1801 (יחד עם NGC 3077) על ידי האסטרונום ויליאם הרשל, וקיבלה את הציון **I.285** בקטלוג הערפיליות שפרסם בשנת 1802, שם תוארה על ידיו כ"בהירה מאוד, גדולה מאוד, מאורכת וללא כוכבים". ג'ון הרשל צפה בה וכלל אותה בקטלוג הערפיליות שפרסם בשנת 1833 כערפילית מספר **625**, ותיאר אותה כ"בהירה, גדולה מאוד, מאורכת מאוד, עם בהירות שעולה מעט ובהדרגה במרכזה", וכן ציין שבסמוך לה יש כוכב עם בהירות מדרגה 12. בשנת 1863 הוא כלל אותה גם בקטלוג הכללי של ערפיליות וצבירי כוכבים תחת הציון **GC 1905** ובשנת 1888 ג'ון דרייר הכניס אותה לקטלוג הכללי החדש תחת הציון NGC 2976 כשהיא מתוארת כבהירה, גדולה מאוד, מאורכת מאוד וללא כוכבים שניתנים להפרדה.

## מאפיינים
גודלה הזוויתי של הגלקסיה הוא כ-5.9 דקות קשת, שממרחקה שקול לקוטר של קרוב ל-20,000 שנות אור, כחמישית מקוטר שביל החלב. מסתה מוערכת בכ- מסות שמש, פחות מאחוז ממסת שביל החלב, כך שהיא מסווגת גם כגלקסיה ננסית. בשל קרבתה הרבה ל-M81 ול-M82, היא מושפעת מכוחות הכבידה של שכנותיה הגדולות יותר והשפעה זו גורמת לעננים של אבק וגז להתערבל ולצאת מהזרועות שלה ולהסתיר חלקים ממנה ולכן צורתה אינה אופיינית לגלקסיות ספירליות וזרועותיה אינן ברורות וקלות לזיהוי. נראה שבמרכז הגלקסיה יש מספר גדול של כוכבים צעירים וחמים שמצביעים על תקופה של יצירת כוכבים אינטנסיבית שהחלה לפני כחצי מיליארד שנים, אך קצב יצירת הכוכבים יורד ב-300 מיליון השנים האחרונות והגלקסיה נמצאת בתהליך של מעבר לגלקסיה "שקטה" שבה נוצרים רק מעט כוכבים חדשים. בחלקה החיצוני של הגלקסיה נמצאים בעיקר כוכבים זקנים שגילם למעלה מ-8 מיליארד שנים ועם מתכתיות נמוכה של כעשירית מהמתכתיות של השמש.

## קישורים חיצוניים

* 

## הערות שוליים

קטגוריה:קבוצת הכוכבים הדובה הגדולה
קטגוריה:קבוצת M81
קטגוריה:גלקסיות ספירליות ננסיות
קטגוריה:הקטלוג הכללי החדש
שמייח

"**שמייח**" הוא השיר שייצג את ישראל באירוויזיון 2000 בשוודיה, אשר בוצע בשפה העברית והאנגלית על ידי להקת פינגפונג. את השיר כתבו והלחינו גיא אסיף, רועי ארד ורונן בן טל. הלהקה והשיר נבחרו על ידי ועדה של רשות השידור.

השיר מספר סיפור רומנטי על קיבוצניקית שחשה רגשי אהבה עזים לבחור סורי. במהלך הווידאו קליפ המקדים, ששודר ברשות השידור מספר שבועות לפני התחרות, נופפו חברי הלהקה בדגלי סוריה וישראל והתנשקו אלה עם אלה. כמו כן, הם הכריזו כי בכוונתם לעלות לבמה בתחרות עם דגלים, על מנת להעביר מסר של שלום ואחווה בין שתי האומות.

באירוויזיון הוגרל השיר להיות השיר הפותח בתחרות. בעת הופעתם, הניפו חברי הלהקה את דגלי ישראל וסוריה בקריאה לשלום על רקע שיחות השלום בין שתי המדינות באותה תקופה. רועי ארד וגיא אסיף, שני חברי הלהקה, התנשקו למספר שניות במהלך הפזמון החוזר. בשלב מסוים ביקשה רשות השידור הישראלית ממארגני התחרות לבטל את השתתפות ישראל בתחרות, בטענה שחברי להקת "פינגפונג" מייצגים את עצמם ולא את מדינת ישראל, בכך שהם מנופפים בדגלי ישראל וסוריה, אך זה היה מאוחר מדי מבחינה מעשית. לבסוף, הוחלט להוריד את השם של רשות השידור מהשיר, אך להשאיר את שם המדינה ולהניח ללהקה להופיע.

השיר עצמו סיים את התחרות במקום ה-22 עם שבע נקודות בלבד, לאחר שקיבל 6 נקודות מצרפת ונקודה אחת ממקדוניה.

כאשר שבו חברי המשלחת לישראל, הודיעה להם רשות השידור כי היא דורשת לקבל החזר על כל הוצאות המשלחת, דבר שלא קרה לבסוף. לאחר קיום התחרות, ועדת החינוך, התרבות והספורט של הכנסת התכנסה במיוחד על מנת להבהיר כי הלהקה היא . אף שרשות השידור שידרה בעצמה מספר שבועות לפני ההופעה בשוודיה את הקליפ שבו חברי הלהקה מנופפים בדגל סוריה וישראל, אורי פורת, מנכ"ל רשות השידור, אמר כי  ועוד הוסיף . כמו כן, שניים מחברי הלהקה, רועי ארד, שהיה בעל פינה בתוכנית מוזיקה, וגיא אסיף, שערך תוכנית תרבות, פוטרו מעבודתם ברשות השידור.

## ראו גם
* ישראל באירוויזיון
* תחרות הזמר של האירוויזיון

## קישורים חיצוניים

* אלון ויינשטוק, "סיפור שמייח", סרט תעודי על פרשת פינג פונג
*
* 

## הערות שוליים

קטגוריה:שירי אירוויזיון 2000
קטגוריה:שירי ישראל באירוויזיון
קטגוריה:שירים בעברית
קטגוריה:שירים על אושר
קטגוריה:שירים על קיבוצים
קטגוריה:מחלוקות במוזיקה
דיוויזיית הוואפן גרנדיר אס אס ה-15

**דיוויזיית ואפן גרנדיר אס אס ה-15 (הלטבית ה-1)** (בגרמנית: **15. Waffen-Grenadier-Division der SS (lettische Nr. 1) **) הייתה דיוויזיה של הוואפן אס אס אשר לחמה במלחמת העולם השנייה. הורכבה מתנדבים מלטביה והייתה חלק מהלגיון הלטבי.

## היסטוריה
בשטחי נציבות הרייך אוסטלנד אשר כללה את לטביה המודרנית, הקימו הגרמנים את גדודי המשטרה הלטבים, ובהמשך הורה היינריך הימלר על הקמת יחידת מתנדבים לטבית אשר תילחם במסגרת הוואפן אס אס. בינואר 1943 הוקם הלגיון הלטבי וחודש לאחר מכן הוקמה במסגרתו "דיוויזיית המתנדבים הלטבית" (Lettische SS-Freiwilligen-Division) אשר בהמשך קיבלה את המספר 15 במספר הדיוויזיות הסדירות של האס אס. בהמשך הוקמה הדיוויזיה האחות שלה דיוויזיית ואפן גרנדיר אס אס ה-19. חלק גדול מהלטבים שרתו כמתנדבים, אולם רבים גויסו בכפייה. הדיוויזיה נשלחה לחזית המזרחית בנובמבר 1943, שם לחמה כנגד מתקפת החורף של הצבא האדום. היא ספגה הפסדים כבדים במהלך מערכה זו, ובסתיו 1944 נשלחה חזרה לגרמניה לצורך התאוששות. היא חזרה לחזית בינואר 1945 והמשיכה להילחם בצבא האדום עד סוף המלחמה. ב-27 באפריל 1945 נכנעו 824 חיילים לטבים בפיקודו של ויליס יאנומש לכוחות צבא ארצות הברית ליד גיטרגליק שבגרמניה. ב-2 במאי נכנעו 4,500 חיילים נוספים לאמריקנים ליד שוורין.

בדיוויזיה לחמו חיילים לטבים שהגיעו בחלקם מיחידות לטביות ידועות לשמצה כמו קומנדו ארייס ומשטרת המתנדבים הלטבית. לא ידוע על פשעי מלחמה של הדיוויזיה פרט למקרה אחד בו נרצחו בידי חייליה 32 שבויי מלחמה פולנים שהשתייכו לרגימנט ה-3 של הדיוויזיה ה-1 של צבא ממשלת פולין הגולה.

## מפקדים
* בריגדפיהרר פטר הנסן (25 בפברואר 1943 - 1 במאי 1943) 
* גרופנפיהרר קרל פון פיכלר-בורגהאוס (1 במאי 1943 - 17 בפברואר 1944)
* אוברפיהרר ניקולאוס היילמן (17 בפברואר 1944 - 21 ביולי 1944)
* אוברפיהרר הרברט פון אובוורצר (21 ביולי 1944 - 26 בינואר 1945)
* אוברפיהרר אדולף אקס (26 בינואר 1945 - 15 בפברואר 1945)
* בריגדפיהרר קרל בורק (15 בפברואר 1945 - 2 במאי 1945)

## קישורים חיצוניים

* דיוויזיית ואפן גרנדיר אס אס ה-15 באתר lexikon-der-wehrmacht 
* דיוויזיית ואפן גרנדיר אס אס ה-15 באתר Axis History 

## הערות שוליים

25
נחום רגוזניצקי

הרב **נחום רַגוֹזנִיצקִי** (1935 – 9 באוקטובר 2025, י"ח בתשרי תשפ"ו) היה ראש ישיבת מאורות התורה בקריית יערים, מוותיקי ראשי הישיבות בישראל ומתלמידי החזון איש.

## ביוגרפיה
נולד בירושלים למשה ולמרים רגוזניצקי, אביו היה בנו של הרב נחום רגוזניצקי מנהל ישיבת עץ חיים.

בבחרותו למד בישיבת סלבודקה בבני ברק, והתקרב לרב אברהם ישעיהו קרליץ בעל החזון איש שנהג בו בחביבות יתירה, ואף קבע איתו פעם בשבוע לבוא לדבר בלימוד על ארבעה נושאים כל פעם. הרב רגוזניצקי נהג להתייעץ עמו בכל ענייניו.

בתקופה זו התחיל הקשר עם חסידות נדבורנה, בכך שהרב רגוזניצקי הכיר והתיידד עם רבי חיים מרדכי רוזנבוים.

לאחר מכן התיידד גם עם בנו רבי יעקב ישכר בער רוזנבוים והקשר ביניהם נמשך גם לאחר שהוכתר לאדמו"ר מנדבורנה. בצוואתו הורה האדמו"ר שהרב רגוזניצקי יהיה בין האנשים שיערכו את ההקפות סביב מיטתו בהלוויה. היה מחשובי חסידי נדבורנה, ובתקופה לפני פטירתו היה מזקני החסידים. בסעודות הילולא הוא נושא דברים.

לאחר נישואיו התגורר בירושלים ולמד בכולל שעל יד ישיבת 'שם עולם' – אמשינוב וכן כיהן כמגיד שיעור בישיבה שם התקרב לרב שמואל אוירבך שכיהן אף הוא באותן שנים כמגיד שיעור בישיבה, והיה לידיד נפשו.

בשנת תשמ"ג (1983), בשלהי ימי תנועת התשובה, הקים את ישיבת מאורות התורה בקריית יערים (טלז-סטון). הישיבה יועדה עבור בוגרי ישיבות תיכוניות מהציבור הדתי לאומי.

הישיבה נקראה על שמו של סבו המקובל הרב מאיר שוורץ שהיה מקובל מפורסם בפודהייץ.

נפטר בחול המועד סוכות, י"ח בתשרי תשפ"ו, 9 באוקטובר 2025.

## משפחתו
היה נשוי לבינה (י"ח בטבת תרצ"ז – א' בניסן תשע"ט) בת הרב אפרים ושרה מלכה לרמן, והתגורר בירושלים. לזוג נולדו בן ובת. בנו וחתנו נמנים עם צוות הישיבה בראשותו. אחיו, הרב אהרן רגוזניצקי, הוא המנהל הכספי של תלמוד תורה תשב"ר בבני ברק.

## קישורים חיצוניים
* שיעורי הרב רגוזניצקי, באתר קול הלשון
* הגאון רבי נחום רגוזניצקי, באתר חזון לדורות

## הערות שוליים

קטגוריה:ראשי ישיבה ליטאים בישראל
קטגוריה:תלמידי החזון איש
קטגוריה:ירושלים: רבנים
קטגוריה:בוגרי ישיבת סלבודקה (בני ברק)
קטגוריה:קריית יערים: אישים
קטגוריה:ישראלים שנולדו ב-1935
קטגוריה:ישראלים שנפטרו ב-2025
אליפות העולם בכדוריד 1997

**אליפות העולם בכדוריד 1997** היא אליפות העולם ה-15 והיא נערכה על ידי איגוד הכדוריד העולמי. הטורניר התקיים ביפן בין ה-16 במאי ל-1 ביוני 1997. המשחקים נערכו בקוממוטו ו-2 ערים נוספות. 

 זכתה באליפות בפעם השנייה בתולדות הנבחרת. 

קוינג-שין יון מקוריאה הדרומית היה מלך השערים של האליפות בפעם השלישית ברציפות.

## מתכונת התחרות

הקבוצות חולקו ל-4 בתים. 4 נבחרות חזקות מכל בית העפילו לשלב הפלייאוף.

## מהלך התחרות
### בית א'
משחקי הבית נערכו ב-Park Dome Kumamoto שכולל 2000 מקומות ישיבה.

### בית ב'
משחקי הבית נערכו ב-City gym, קוממוטו.

### בית ג'
משחקי הבית נערכו ב-City gym, יאמגה

### בית ד'
משחקי הבית נערכו ב-City gym, יאצוחירו

## שלבי הגמר

## הדירוג הסופי

## ישראל באליפות
נבחרת ישראל בכדוריד במסגרת מוקדמות אירופה הוגרלה בבית ג'. הנבחרת סיימה את הבית במקום השלישי ולא העפילה לאליפות.

## קישורים חיצוניים
* מידע באתר איגוד הכדוריד העולמי
* נתונים מאתר טודור66
* מוקדמות אירופה, בית ג'

כדוריד
כדוריד
קטגוריה:אליפויות העולם בכדוריד
חילזון-אפריקאי טיגריסי

**חילזון-אפריקאי טיגריסי** (שם מדעי: *Achatina achatina*) הוא מין חילזון מהסוג *Achatina* והוא שבלול היבשה הגדול ביותר בעולם, יחד עם המין חילזון-אפריקאי ענק (*[[Achatina fulica]]*). בשל גודלו הרב מכונה גם חילזון זה בשם "חילזון-אפריקאי ענק" ובשם עממי באנגלית: Giant African Snail, וכדי להבדילו מהמין *A. fulica* הוא מכונה גם Giant Tiger Snail.

## תיאור

אורכה הממוצע של הקונכייה של חילזון זה הוא  וקוטרה . תועדו מספר פרטים עם קונכייה גדולה במיוחד: אורך  וקוטר . דבר זה הופך אותו למין החילזון היבשתי הגדול ביותר.

הקונכייה שלו מגדלית מתונה בצורתה, אורכה גדול פי 2 מקוטרה. היא מעוטרת בדוגמאות של פסים שחורים על רקע חום-כתום, דבר שהעניק לחילזון זה את השם העממי "Giant Tiger Land Snail" ואת השם העממי המוצע בעברית: "**חילזון אפריקאי טיגריסי**", בשל דמיון תבנית דוגמת הצבע של הקונכייה לזו של הטיגריס.

החילזון עצמו הוא גדול ורחב, וצבעו אפור כהה. יש לו 2 משושים קצרים בחזית הראש לצורכי מישוש, טעימה והרחה, וזוג משושים ארוכים מעל, שבקצותיהם עיניים.


File:Giant tiger land snail (Achatina achatina).jpg|חילזון אפריקאי טיגריסי עם קונכייה כתומה עזה
File:Achatina achatina.jpg|חילזון אפריקאי טיגריסי זוחל על הדשא


## ביולוגיה
[ממוזער|250px|חילזון אפריקאי טיגריסי לעומת [יד אדם.]]
[ממוזער|250px|חלזונות טיגריסיים נמכרים כמזון ב[גאנה.]]
כמו כל שבלולי היבשה, גם החילזון האפריקאי הטיגריסי הוא הרמאפרודיט, כלומר: בעל מערכת רבייה זכרית ונקבית. כאשר שני פרטים מזדווגים שניהם מופרים ומטילים ביצים. מספר הביצים שהוא מטיל בשנה יכול להגיע ל-1200. יכולת ריבוי מהירה זו הופכת אותו למין פולש עם פוטנציאל פולשנות גבוה מאוד. בשל גודלו מעטים הם אויביו הטבעיים, לעומת מיני שבלולים קטנים יותר. נעשו ניסיונות למגרו באמצעות הדברה ביולוגית, באמצעות הדבקתו בחיידק *[[Aeromonas liquefaciens]]*.

גופו עשיר בחלבון ולכן הוא מהווה מקור מזון חשוב לשבטי ציידים-לקטים במערב אפריקה. מאחר שהוא אכיל, יש פוטנציאל לגידולו בחוות חקלאיות בצורה מסחרית.

## תפוצה

מוצאו של החילזון הטיגריסי הוא במערב אפריקה. הוא מצוי במדינות סיירה לאון, ליבריה, חוף השנהב, טוגו, בנין, גאנה וניגריה.

מין זה הובא כחיית מחמד לארצות הברית, שם אספנים מטפחים אותו ומתגאים בפרטים גדולים במיוחד. ייתכן שכמה פרטים ברחו לטבע ונהפכו לפליטי תרבות. למין זה יש פוטנציאל רציני להיות מין פולש ומין מזיק. נזקו גדול לחקלאות, לאקולוגיה, בדחיקת מינים מקומיים, בפגיעה בצמחים ובהפצת מחלות וטפילים. בשל כך הטילה ארצות הברית איסור על ייבואו למדינה, וחלזונות שנתפסים במכס, בביקורת הגבולות או בנמל התעופה, מוחרמים ומוכנסים להסגר. למרות צעדים אלו, המין הצליח לפלוש ולהתבסס בטבע של פלורידה ולכמה איים בקריביים.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:שבלולי יבשה
קטגוריה:בעלי חיים פולשים
קטגוריה:אפריקה שמדרום לסהרה: רכיכות
גרווילאה חסונה

שמאל|ממוזער|עלים ופרחים
***גרווילאה חסונה*** (שם מדעי: *Grevillea robusta*) הוא עץ ממשפחת הפרוטאיים, הגדול ביותר בסוגו, גרווילאה. תפוצתו הטבעית בחוף המזרחי של אוסטרליה.

## תיאור
עץ הגרוויליאה החסונה הוא ירוק-עד, בעל גזע מרכזי, הצומח לגבהים של 5 עד 40 מטרים. קליפת הגזע היא אפורה כהה ומחורצת. העלים מנוצים, באורך 10 עד 34 סנטימטרים, ברוחב 9 עד 15 סנטימטרים, בעלי 11 עד 31 עלעלים. עלים רבים נושרים מעט לפני הפריחה.

הפרחים ערוכים בקבוצות דמויות מברשת, באורך 12 עד 15 סנטימטרים. לעלי של כל פרח יש גבעול באורך 21 עד 28 מילימטרים. הפרחים בדרך כלל בגוון צהבהב-כתום, או, לפעמים, אדמדם. הפריחה באפריל. הפרי הוא מַפּוּחִית (follicle)
.

## טקסונומיה ושם המין
הגרווילאה החסונה תוארה לראשונה באופן רשמי בשנת 1830 על ידי הבוטנאי רוברט בראון, לאחר תיאור על ידי אלן קנינגהם שלא פורסם. את טיפוס הדגימה אסף על ידי קנינגהם בקצה המזרחי של מפרץ מורטון בשנת 1827. שם המין הלטיני, *robusta, *משמעותו בלטינית "חזק כמו אלון" או "חסון", ומכאן גם השם בעברית.

## תפוצה ובית גידול
### מקור ותפוצה כללית
הגרווילאה החסונה גדלה באופן טבעי על החוף ועל רכסי הרים בדרום קווינסלנד בניו סאות ' ויילס, עד קצה תפוצתו הדרומי בקופס הארבור. הוא גדל בתוך יער גשם טרופי וביער טרופי יבש. כעת הוא נדיר יחסית בסביבתו הטבעית, אבל נטוע באופן נרחב במקומות רבים, כולל באי נורפוק ובאי הלורד האו ליד אוסטרליה. המין גם התאזרח במקומות נוספים בעולם, כולל בדרום אפריקה, ניו זילנד, הוואי, פולינזיה הצרפתית, ג'מייקה, פלורידה וישראל. היא נחשבת עשב שוטה בחלקים של ניו סאות' ויילס וויקטוריה, וכמין פולש בהוואי ובדרום אפריקה.

### הגרווילאה החסונה בישראל
הגרווילאה החסונה הובאה לישראל בימי המנדט הבריטי, בזכות צמיחתה המהירה ועמידותה לתנאי יובש, יחד עם עצים נוספים ממוצא אוסטרלי כגון קליסטמון, אראוקריה וקזוארינה.
בסקר של אגף איכות הסביבה בעיריית כפר סבא, שפורסם בפברואר 2010, תועדו 53 עצי גרווילאה חסונה ברחבי העיר, ביניהם שישה עצים מול בניין העירייה, שניטעו בשנת 1936.

שדרת הגרווילאת החסונות והתמרים לאורך כביש 652, בין פרדס חנה-כרכור לבנימינה, נחשבת לשדרה הארוכה ביותר בארץ, שעציה אינם עצי אקליפטוס.

## שימוש
לפני תחילת השימוש באלומיניום, היה עץ הגרביליאה החסונה בשימוש נרחב עבור משקופי חלון חיצוניים, בזכות עמידותו בפני ריקבון. כמו כן נעשה בו שימוש בייצור רהיטים, ארונות וגדרות. בשל הידלדלות אוכלוסייתו, הוגבל היקף כריתתו.

## גלריה

Silveroak.jpg|עצי גרווילאה חסונה בגינת תה
Grevillea robusta trunk bark 01.jpg|קליפת הגזע
Grevillea robusta leaf 01.jpg|עלה
Grevillea robusta flowering 05.jpg|ענפים בפריחה
Grevillea robusta flowers 01.jpg|פרחים
Grevillea robusta unripe seed pods 01.jpg|תרמילי זרעים לא בשלים
Grevillea robusta leaves and dry seed pods.jpg|עלים ותרמילי זרעים בשלים
Grevillea robusta dry seed pod.jpg|תרמיל זרעים יבש
Grevillea robusta seeds 01.JPG|תרמיל זרעים וזרעים
Grevillearobusta40181608300 6dbb4fe9b0 o.jpg|תרמילי זרעים
Flowers, robusta.jpg|קצה ענף ותפרחת


## קישורים חיצוניים

* 
* גרביליאה חסונה באתר צמחי הוואי (תמונות)

## הערות שוליים

קטגוריה:צמחים שתוארו ב-1830
קטגוריה:טקסונים שתוארו בידי רוברט בראון
קטגוריה:צמחים פולשים
קטגוריה:אוסטרליה: עצים
קטגוריה:פרוטאיים
ג'ון ג'וזף

**ג'ון ג'וזף** (באנגלית: **John Joseph**; 3 באוקטובר 1962) הוא זמר, טריאתלט וסופר אמריקאי. סולן להקת Cro-Mags .

## ביוגרפיה
ג'וזף גדל בניו יורק בבית עם אלימות ובעיות אלכוהול. בשנת 1969, נשלח לבתי יתומים ולמשפחות אומנה בהם חווה התעללות. בגיל 14 ברח והפך להומלס. הוא התמכר לאלכוהול ולסמים והסתבך בעולם הפשע (נורה, נדקר ואף ישב בכלא לבני נוער). בשנת 1981, החל לעבוד כטכנאי של להקת הפאנק Bad Brains, נחשף דרכה לגישת החשיבה החיובית (PMA)  ואימץ אותה בלהט. כחלק מיישום הגישה, ג'וזף הפסיק לצרוך סמים, עבר לתזונה טבעונית והפסיק מזון מעובד. לאחר מכן, החל לתרגל יוגה ומדיטציה ולעסוק באמנויות לחימה, שחייה, רכיבה וריצה.

בשנת 1989, לאחר שצפה בטלוויזיה ביריבות בין דייב סקוט למרק אלן בטריאטלון איש הברזל, החל לראשונה להתעניין בתחרות זו. בשנת 2012, השתתף לראשונה באליפות איירון-מן האמריקאית. נכון לשנת 2018, השלים 9 טריאטלוני איש הברזל. בשנת 2007, הוציא לאור את האוטוביוגרפיה **The Evolution Of A Cro-Magnon**, ובשנת 2010, הוציא לאור את ספרו **Meat Is For Pussies**.

## קישורים חיצוניים
* 

* Hardcore History: John Joseph of the Cro-Mags, Noisey
*  The Vegan Ironman Diet of Cro-Mags’ John Joseph, Munchies

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:זמרים אמריקאים
קטגוריה:חברי להקות
קטגוריה:טבעונים אמריקאים
קטגוריה:ספורטאים טבעונים
קטגוריה:טריאתלטים אמריקאים
קטגוריה:כותבי אוטוביוגרפיה אמריקאים
קטגוריה:ניו יורק: ספורטאים
קטגוריה:אמריקאים שנולדו ב-1962
אליהו חיים רוזין

הרב **אליהו חיים רוזין** (י' בשבט ה'תרנ"ט, 21 בינואר 1899 – כ' בכסלו ה'תשמ"ד, 26 בנובמבר 1983) היה מרבני חסידות ברסלב במאה ה-20.

## ביוגרפיה
ר' אליהו חיים נולד לאביו ר' קלונימוס קלמן, בעיר קאמראווע בפלך לומז'ה שעל גבול ליטא פולין, ב-י' שבט תרנ"ט. בגיל חמש התייתם מאביו. בילדותו למד בחדר בעיר אוסטרובה, וכשהגיע לגיל שתים עשרה עבר ללמוד בישיבת לומז'ה. בסביבות שנת תרע"ד נשא לאישה את אסתר מטפליק.

### התקרבותו לחסידות ברסלב
בבית המדרש בלומז'ה נחשף לספר "השתפכות הנפש" של חסידות ברסלב, אשר השפיע עליו רבות. במלחמת העולם הראשונה בשנת תרע"ד, יחד עם פליטים רבים שברחו מפולין לרוסיה, ברחה אמו יחד עמו לעיר רוז'אן. שם הצליח לשכנע את אמו שתתן לו לנסוע לאומן, בטענה שבאומן מכשירים בחורים להיות רבנים, ושם עיצב את אישיותו בהשפעת חסידי ברסלב שבאומן, ובפרט בהשפעת מי שהוא ראה בו את מורו ורבו, רבי אברהם ב"ר נחמן. באומן נשא את רעייתו ושם הקימו את ביתם.

### פעילותו ברוסיה
רבי אליהו חיים יחד עם אשתו בביתם שבאומן, הכניסו אורחים רבים, ביניהם בחורים פליטים מפולין שהם סייעו בידם להינשא. כן היה אוסף צדקה ומחלק כספי סיוע לאנשי חסידות ברסלב, למרות שהדבר היה אסור על פי החוק הקומוניסטי.

ביום שני ט"ו בחשוון תרצ"ו נתפס רבי אליהו חיים, יחד עם חברו לפעילות רבי לוי יצחק בנדר. שניהם עונו ונחקרו ונפסק עליהם גזר דין מוות. אולם הם ניצלו על ידי קצין בכיר יהודי (שבסוף שילם על כך בחייו), שחמיו, חסיד ברסלב, ביקשו שאם יגיעו אליו חסידי ברסלב, יעזור להם ככל יכולתו. בתקופת המתנתו למשפט, קיבל במפתיע אישור יציאה מרוסיה, ובחודש סיוון שנת תרצ"ו הגיע לארץ ישראל והשתקע בירושלים.

### בארץ ישראל
בירושלים הצטרף לחסידי ברסלב, ביניהם רבי אברהם שטרנהרץ, רבי שלמה וקסלר, רבי נתן בייטלמכר ואחרים, שהתפללו ולמדו בבית הכנסת 'בוקרשט' שבשכונת מאה שערים.

בארץ ישראל הדפיס רבי אליהו חיים חלק מהספר ליקוטי הלכות, ועסק בסיוע לעליית חסידי ברסלב מברית המועצות. הוא קבע שיש צורך בבית כנסת של ברסלב. בתחילה שכרו שני חדרים במאה שערים, ולאחר מכן השיג אישור לבנות בשטח עליו היה בנויים מלון ארץ ישראל וטחנת קמח קטנה. לאחר מאמצים רבים וגיוס כספים בחו"ל הצליח לבנות את השול ברחוב סלנט 36 במאה שערים, שם היה מוסר שיעורים קבועים, והקים בו את כולל האברכים "אור הנעלם".

נפטר בשבת לפנות בוקר, בכ' בכסלו תשמ"ד. נטמן בהר הזיתים, ליד קברו של ר' נחמן ב"ר ברוך אפרים מטפליק.

## לקריאה נוספת
* זאב פרנק (עורך), **הזיידע: מסכת חייו של רבי אליהו חיים רוזין זצ"ל**, ירושלים תשנ"ח
*קווים לדמותו - אתר ברסלב אמת

## קישורים חיצוניים
* רבי אליהו חיים רוזין - קורות חייו, באתר "אור הגנוז - ברסלב"

## הערות שוליים

קטגוריה:חסידי ברסלב
קטגוריה:רבני ברסלב
קטגוריה:אנשי העלייה החמישית
קטגוריה:יהודים הקבורים בהר הזיתים: חלקות החסידים
קטגוריה:ישראלים שנולדו ב-1899
קטגוריה:ישראלים שנפטרו ב-1983
כנסיית עליית מרים (אנדז'ייובקה)

250px|ממוזער|שמאל|כנסיית עליית מרים באנדז'ייובקה, פולין קטן, 1864-1860
**כנסיית עליית מרים** באנדז'ייובקה, בפרובינציית פולין קטן שבפולין, היא כנסייה יוונית קתולית (או אולי אורתודוקסית) לשעבר שנבנתה מעץ בשנים 1864-1860.
בשנת 1947 הועברה לרשות הכנסייה הקתולית הפולנית במסגרת השלוחה של פרוכיה ע"ש הבתולה מרים במיליק.
הכנסייה היא חלק של מסלול אדריכלות העץ בפרובינציה פולין קטן.

## היסטוריה
הכנסייה נבנתה כנראה בשנים 1864-1860, לפי ההשערות, על בסיס כנסייה אורתודוקסית  או יוונית-קתולית קודמת שנבנתה במאה ה-17-ה-18.
היא שופצה פעמים חוזרות בשנים 1874, 1925, 1967, 1978,1988 ו-1998.

## המבנה
הכנסייה שוכנת על גבעה מוקפת בבית קברות ובעצים. מסביבה חומה קטנה מאבן.
קירות הכנסייה והגגות מכוסים גזרי קרש עץ (גבים) ("שינגלים" מעץ). היא מורכבת משלושה חלקים: מגדל עם נרתקס, ספינה רחבה וגבוהה, ופרסביטריום עם סקריסטיה. למגדל הצריח מגזרי קרש עץ ומתחתיו גלריה לנשים ונרתקס. מעל הגגות בצורת מאהל עוד שני צריחים מקושטים בצורת בצל מכוסים בפח.
בפנים הבניין על קירות הכנסייה נראים קישוטים פוליכרומיים מתחילת המאה ה-19 עד למאה ה-20. האיקונוסטזיס  עוצב במאה ה-19 עם אפיוני רוקוקו. חלק מאיקונינים צוירו בשנת 1874 על ידי צייר מקומי, ויקטור זומף. יש גם ציורים עתיקים יותר, כולל איקונין של עליית מרים משלהי המאה ה-16 כנראה מכנסייה אורתודוקסית למקית ששכנה בעבר במקום.

## לקריאה נוספת
* Romuald Biskupski: *Ikona Zaśnięcia Matki Boskiej z końca XV wieku w cerkwi w Andrzejówce*   
(האיקונין עם עליית הבתולה מרים משלהי המאה ה-15 בכנסייה האורתודוקסית באנדז'ייובקה)
Series Byzantina.T II 2004  Warszawa

## קישורים חיצוניים

* על הכנסיות בבסקיד סנדצקי
* באתר תיירות  obierzkierunek

## הערות שוליים

קטגוריה:פולין: כנסיות
קטגוריה:פולין קטן (פרובינציה): מבנים
קטגוריה:מרים, אם ישו
קטגוריה:נצרות קתולית
קטגוריה:נצרות קתולית מזרחית
הקורפוס הראשון (האימפריה הגרמנית)

**הקורפוס הראשון** (בגרמנית: **I. Armee-Korps**) היה קורפוס בצבא הפרוסי ומאוחר יותר בצבא הקיסרות הגרמנית. הקורפוס לחם במלחמת אוסטריה–פרוסיה, מלחמת צרפת–פרוסיה ומלחמת העולם הראשונה ופורק ב-1919. 

## היסטוריה
### מלחמת אוסטריה–פרוסיה
הקורפוס הוקם ב-18 במרץ 1814 כמפקדו הראשון מונה פרידריך וילהלם פון בילוב. הקורפוס השתתף לראשונה בקרבות במהלך מלחמת אוסטריה–פרוסיה כחלק מהארמייה השנייה בפיקוד פרידריך, נסיך הכתר של פרוסיה. מפקדו באותה העת היה אדולף פון בונין. הוא השתתף בקרב טראוטנאו וקרב קניגרץ.

### מלחמת צרפת–פרוסיה
בין השנים 1870-1871 השתתף הקורפוס במלחמת צרפת–פרוסיה כחלק מהארמייה הראשונה בפיקוד קרל פרידריך פון שטיינמץ. מפקדו באותה העת היה אדווין פון מנטויפל. הקורפוס לחם בקרב נוסוויל, המצור על מץ, קרב אמיין, קרב האלו וקרב סן קוונטין. עם סיום המלחמה אוחד הצבא הפרוסי עם צבאותיהן של שאר מדינות גרמניה ליצירת צבא הקיסרות הגרמנית, אולם הקורפוס הראשון שמר על זהותו הפרוסית. בסיסו היה בקניגסברג.

### מלחמת העולם הראשונה
עם פרוץ מלחמת העולם הראשונה באוגוסט 1914, היה הקורפוס תחת פיקוד הרמן פון פרנסואה. הוא נערך בחזית המזרחית במסגרת הארמייה השמינית של מקסימיליאן פון פריטוויץ. הקורפוס השתתף בבלימת הפלישה הרוסית לפרוסיה המזרחית בקרבות שטלופנן וגומבינן, ובהשמדת הארמייה הרוסית השנייה בקרב טננברג. ב-9 באוקטובר של אותה שנה הועבר פרנסואה לפקד על הארמייה השמינית, ורוברט קוש מונה למחליפו כמפקד הקורפוס הראשון. תחת פיקודו של קוש לחם הקורפוס בקרב השני על האגמים המזוריים. ב-11 ביוני 1915 הועבר קוש לפקד על קורפוס המילואים ה-10, וכמחליפו מונה יוהנס פון אבן. הקורפוס לחם בהצלחה במתקפת גורליצה-טרנוב. ביולי 1915 כבש הקורפוס את ביאליסטוק, ובספטמבר חבר לארמייה העשירית וכבש עימה את וילנה, ובאוקטובר כבש בסיוע פלגת הארמייה D - שולץ את דינבורג.

ביוני 1916 השתתף תחת פיקוד הארמייה האוסטרו-הונגרית השנייה של אדוארד פון בהם-ארמולי בבלימת מתקפת ברוסילוב. ב-10 ביוני 1917 מונה פון אבן למפקד הארמייה התשיעית, וארנולד פון וינקלר הועבר לפקד על הקורפוס הראשון. הקורפוס השתתף בבלימת מתקפת קרנסקי כחלק מהארמייה האוסטרו-הונגרית השנייה, ולאחר מכן השתתף בכיבוש מזרח גליציה. ב-25 בפברואר 1918 מונה וינקלר למפקד קורפוס המילואים ה-25, ולמחליפו מונה וילהלם גרנר. בעקבות הסכם ברסט-ליטובסק הוצב הקורפוס ככוח כיבוש באוקראינה. ב-28 במרץ 1918 מונה גרנר לראש מטה קבוצת הארמיות מקנזן, ובמקומו מונה למפקד הקורפוס תאודור מנגליבר. בעקבות החתימה על חוזה ורסאי חזר הקורפוס לגרמניה ופורק ב-20 בספטמבר 1919 לאחר יותר מ-100 שנות קיום.

## קישורים חיצוניים

* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres 
1
הרוטונדה של הקפיטול

[ממוזער|350x350 פיקסלים|הרוטונדה של הקפיטול בעת [אשכבה (טקס)|אשכבה לנשיא ארצות הברית לשעבר, ג'רלד פורד|טקסט=]]
ממוזער|300x300px|תיירים בתוך הרוטונדה|טקסט=
**הרוֹֹטוֹנדָה של הקפיטול של ארצות הברית** (אנגלית: United States Capitol rotunda) היא רוטונדה במרכז הקפיטולבוושינגטון הבירה, שנבנתה בין השנים 1824-1818. היא ממוקמת מתחת לכיפת הקפיטול  (שנבנתה בין השנים 1857-1866). הרוטונדה היא החלק הגבוה ביותר של הקפיטול, והיא תוארה כ"לב הסמלי והפיזי" שלו.

הרוטונדה מוקפת במסדרונות המחברים את בית הנבחרים והסנאט, שנמצאים בצדדים של הקפיטול. מדרום לרוטונדה נמצא אולם הפסלים הלאומי החצי-עגול, שעד 1857 היה אולם מליאת בית הנבחרים. מצפון-מזרח לרוטונדה נמצא אולם מליאת הסנאט הישן, ששימש את הסנאט עד 1859 ואת בית המשפט העליון של ארצות הברית עד 1935. בסמוך לרוטונדה נמצא חדר התפילה בקונגרס של ארצות הברית. החל משנת 1997 ברוטונדה הוצב פסל של אדלייד ג'ונסון.

קוטרה של הרוטונדה הוא 29 מטרים (96 רגל) וגובהה 15 מטרים (48 רגל) בקצה קירותיה וכ-55 מטרים (180 רגל) במרכזה, עד לקצה הכיפה. ברוטונדה מבקרים אלפי אנשים מדי יום, והוא משמש גם לאירועים טקסיים המאושרים על ידי החלטה פנימית של שני בתי הקונגרס (שאינה דורשת את אישור הנשיא), בין השאר, להצבת ארונות ואשכבות מיוחדות של אנשי ציבור, כנשיאים לשעבר וכדומה.

## הציורים ההיסטוריים ברוטונדה
שמונה נישות ברוטונדה מחזיקות ציורים היסטוריים גדולים וממוסגרים. כל הציורים הם בצבע שמן על בד ומידתם היא 3.7 על 5.5 מטר (12 על 18 רגל).

ארבעה מהציורים הם תיאור סצנות מהמהפכה האמריקאית, שצוירו על ידי ג'ון טרמבול, שהוזמן על ידי הקונגרס לעשות את העבודה ב-1817. אלה הם ***הכרזת העצמאות***, ***כניעתו של גנרל בורגוין***, ***כניעתו של לורד קורנווליס***, ו***גנרל ג'ורג' וושינגטון מתפטר מתפקידו***. ציורים אלו הוצבו ברוטונדה בין השנים 1819 ל-1824.

בין 1840 ל-1855, נוספו עוד ארבעה ציורים. אלה תיארו את המחקר וההתיישבות באמריקה, וצוירו על ידי אמנים שונים. ציורים אלה הם ***עלייתו ליבשה של קולומבוס''', ''של ג'ון ואנדרלין, ***גילוי מיסיסיפי', של ויליאם הנרי פאוול, ***הטבלתה של פוקהונטס***, של ג'ון גדסבי צ'פמן, ו***עליית הצליינים*** של רוברט וולטר וויר.
ממוזער|'''''האלהתו של וושינגטון,''''' ממבט למעלה, בתוך הרוטונדה|טקסט=|250x250px
## פנים כיפת הרוטונדה
***[[האפותיאוזה של וושינגטון]]*** הוא פרסקו גדול ממדים של האמן היווני-איטלקי קונסטנטינו ברומידי , שנראה דרך האוקולוס של כיפת הרוטונדה. הפרסקו מתאר את האלהתו של ג'ורג' וושינגטון.

הפרסקו משתרע על פני 55 מטרים (180 רגל) מעל רצפת הרוטונדה ומכסה שטח של כ-4,664 רגל רבוע (433.3 מטרים רבועים).

## גלריה

USA-US Capitol6.JPG|מראה מקרוב בתוך הרוטונדה
USCapitolRotunda.JPG|מראה הרוטונדה מאחורי פסלו של ג'ורג' וושינגטון
US Capitol dome Jan 2006.jpg|כיפת הקפיטול
Capitol Rotunda Canopy (8365553076).jpg|הכיפה מבפנים
US Capitol rotunda outside.JPG|הרוטונדה במרכז הקפיטול, מבט מבחוץ
Photograph of President Lyndon B. Johnson placing a wreath before the flag-draped casket of President John F.... - NARA - 200442.jpg|ארונו של ג'ון פ. קנדי מוצב ברוטונדה, בטקס האשכבה המיוחד השמור לאישי ציבור
Lyndon Johnson Funeral.jpg|טקס האשכבה של לינדון ג'ונסון
Capitol Rotunda Tour Group.jpg|תיירים בתוך הרוטונדה

## קישורים חיצוניים

## הערות שוליים

קטגוריה:וושינגטון די. סי.: מבנים
קטגוריה:הקונגרס של ארצות הברית
קטגוריה:הקפיטול
הקורפוס השני (האימפריה הגרמנית)

**הקורפוס השני** (בגרמנית: **II. Armee-Korps**) היה קורפוס בצבא הפרוסי ומאוחר יותר בצבא הקיסרות הגרמנית. הקורפוס לחם במלחמת אוסטריה–פרוסיה, מלחמת צרפת–פרוסיה ומלחמת העולם הראשונה ופורק ב-1915.

## היסטוריה
### מלחמת אוסטריה–פרוסיה
הקורפוס הוקם ב-3 באפריל 1820 כמפקדו הראשון מונה פרידריך וילהלם, נסיך הכתר של פרוסיה (לימים פרידריך וילהלם הרביעי, מלך פרוסיה). מפקדת הקורפוס הייתה לראשונה בברלין, וב-1837 הועברה לשטטין. ב-1863 חזרה המפקדה לברלין, וב-1870 השתקעה סופית בשטטין. הקורפוס השתתף במלחמת אוסטריה–פרוסיה תחת פיקוד סטפן פון שמידט כחלק מהארמייה הראשונה בפיקוד פרידריך קרל, נסיך פרוסיה. הוא לחם בין היתר בקרב קניגרץ.

### מלחמת צרפת–פרוסיה
בין השנים 1870–1871 השתתף הקורפוס במלחמת צרפת–פרוסיה כחלק מהארמייה השנייה בפיקוד פרידריך קרל, נסיך פרוסיה. מפקדו באותה העת היה אדוארד פון פרנסקי. הקורפוס לחם בקרב גרבלוט, קרב וילירס, המצור על מץ והמצור על פריז. עם סיום המלחמה אוחד הצבא הפרוסי עם צבאותיהן של שאר מדינות גרמניה ליצירת צבא הקיסרות הגרמנית, אולם הקורפוס השני שמר על זהותו הפרוסית.

### מלחמת העולם הראשונה
עם פרוץ מלחמת העולם הראשונה באוגוסט 1914, היה הקורפוס תחת פיקוד אלכסנדר פון לינסינגן. הוא נערך בחזית המערבית במסגרת הארמייה הראשונה של אלכסנדר פון קלוק. הקורפוס נטל חלק בקרבות מונס, לה קאטו, הקרב הראשון על המארן, המרוץ אל הים וקרב איפר הראשון. בנובמבר 1914 הועבר הקורפוס לחזית המזרחית והשתתף במתקפת הקרפטים. ב-8 בינואר 1915 פורק הקורפוס ועל בסיסו הוקמה ארמיית הדרום. ב-17 בדצמבר 1918, לאחר סיום המלחמה, הוקם הקורפוס מחדש, ופורק ב-30 בספטמבר 1919.

## קישורים חיצוניים

* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres 
2
חצוצרה חקיינית

**חצוצרה חקיינית** (שם מדעי: *Syrinx aruanus*) היא מין רכיכה ימית ממחלקת החלזונות ומהמשפחה קוצניים. מין זה הוא החילזון הגדול בעולם. הוא המין היחיד מסוגו. על המין ידוע בעיקר מאוספי רכיכות (Conchology) שמתפעלים מממדי החצוצרה, אך לא ידוע הרבה על חייה בטבע.
## מאפיינים
אורכה של החצוצרה החקיינית 91 ס"מ בממוצע ומשקלה עד 18 קילוגרם והיא החילזון השני באורכו לאחר המין ארנבת ים שחורה שאורכה מעל 99 ס"מ, אך היא כבדה מארנבת הים והכבדה שבכל החלזונות. החצוצרה החקיינית מזכירה במראה את החצוצרה ומזכירה אותה, אך שייכת למשפחה שונה. היא בעלת קונכייה גדולה וסלילנית בעלת קרן הפונה מעלה. צבע הקונכייה משמש עם רצועות חומות עד אפורות. לעיתים צבע הקונכייה בהיר יותר עד צבע שמנת.

תפוצתה של החצוצרה החקיינית בטבע הוא בחופי צפון אוסטרליה ומזרח אינדונזיה וגינאה החדשה. הם חיים על חולות קרקעית הים בעומק 30 מטר, באזורים בהם אין דיג-יתר.

החצוצרה החקיינית ניזונה בעיקר מתולעים רב זיפיות גדולות כמו ה-Polyodontes, ה-Loimia וה-Diopatra, תולעים שאורכם יכול להגיע ל-1 מטר. החצוצרה החקיינית יכולה לאתר אותם דרך החול בעזרת ה"חוטם" הארוך שלה ולשלוף אותם ממחבואם.

החצוצרה החקיינית נידוגה בידי תושבי אוסטרליה, הן בשביל אוספי רכיכות המתפעלים מגודלה והן כבשר פיתיון לדגים. כמו כן הקונכייה משמשת כמקור למשקה ליים.

## ראו גם
*Campanile giganteum - מין חלזון ימי נכחד גדול

## קישורים חיצוניים

* 

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:חלזונות עילאיים
קטגוריה:רכיכות טורפות
קטגוריה:רכיכות יחידות בסוגם
קטגוריה:בעלי חיים באוקיינוס השקט
קטגוריה:בעלי חיים ימיים בצפון אוסטרליה
השוטר הטוב (סדרת טלוויזיה, 2018)

**השוטר הטוב** (באנגלית: **The Good Cop**) היא סדרת טלוויזיה קומית אמריקאית המהווה עיבוד אמריקאי לסדרה ישראלית מצליחה בעלת אותו השם שנוצרה על ידי ארז אבירם ותומר אבירם והופקה על ידי יואב גרוס. הסדרה נוצרה ועובדה מחדש על ידי אנדי ברקמן, ועונתה הראשונה, שבחודש ספטמבר 2018 עלתה לשידור במלואה בכל הפלטפורמות של נטפליקס, כוללת עשרה פרקים שאורכם הממוצע כשעה. העונה הראשונה עלתה במלואה ב-21 בספטמבר 2018.

ב-13 בנובמבר 2018, פורסם כי הסדרה בוטלה לאחר עונה אחת.

## סקירת סדרה

## דמויות
### דמויות ראשיות
* **אנתוני "טוני" קרוזו, האב** (טוני דנזה) הוא שוטר מושחת לשעבר שעתה יצא מהכלא ומנסה לחזק את הקשר עם בנו, עם חוכמת הרחוב שלו וקלילות דעתו, והוא מכיר לו את העולם ומחוץ לו.
* **אנתוני "טוני טי.ג'יי" קרוזו, הבן** (ג'וש גרובן) הוא שוטר קפדן ששומר על הכללים ובנו של טוני, שוטר מושחת שיצא מהכלא ובעל כורחו הופך לשותפו במקרים המשטרתיים שעובד עליהם.
* **קורה ואסקז** (מוניקה ברברו) היא קצינת המבחן הקשוחה של טוני האב, שבהמשך הופכת לבלשית לצידו של טי.ג'יי.
***בארל לומיס** (אייזיאה וייטלוק ג'וניור) הוא שוטר מבוגר ועצלן שמייחל לפנסיה העובד לצדם של טי.ג'יי וקורה.

### דמויות משניות ואורחות
* **ריאן** (ביל קוטקאמפ) הוא עובד טכני צעיר בתחנת המשטרה בה טי.ג'יי עובד, אשר נוהג לעצבן את סביבתו בגלל התנהגותו.
* **וונדל קירק** (ג'ון סקארטי) הוא ספר, וחברו הטוב של טוני האב.
* **בלינדה מניקס** (אמה אישטה) היא דוגמנית-על מפורסמת אשר מוצאת חן בטוני, למורת רוחו של בנו.
* **ריצ'י נייט** (בוב סאגט) הוא מנחה וידוען טלוויזיה מפורסם שנחשד במקרה רצח של עוזרתו האישית.
* **ג'וזף פרייבט** (פרנק ואלי) הוא האיש שהרג את אשתו של טוני ואמו של טי.ג'יי בתאונת פגע וברח לפני כמה שנים.

## הפקה
ביוני 2017, נטפליקס הכריזה עיבוד אמריקאי לסדרה הישראלית "השוטר הטוב". בסדרה יככבו טוני דנזה כ**טוני קרוזו**, שוטר לשעבר במשטרת ניו יורק שלעולם לא מצליח לפעול לפי הכללים, וג'וש גרובן כבנו, **טוני (טי.ג'יי) הבן**, בלש מבריק וקפדן במשטרת ניו יורק שתמיד פועל לעבוד לפי הכללים. הסדרה נוצרה ונכתבה על ידי אנדי ברקמן, שיצר וכתב גם את הסדרה זוכת פרס אמי "מונק".

עלילת הסדרה העיקרית נסובה סביב דמויותיהם של האב והבן השוטרים, טוני קרוזו האב והבן, שחיים יחד באותה הדירה. בסדרה, לדברי נטפליקס, "הזוג המוזר הזה הופך לשותפים לא רשמיים כשהאב מבקש להעביר לבנו את כל חכמת הרחוב שצבר במהלך השנים, בכל הנוגע לטיפול בחשודים ועד להתמודדות מול נשים". דנזה, יליד ניו יורק בעצמו וחבר במועצת המנהלים של הליגה האתלטית של המשטרה, היה מסוגל להסתמך על הקשרים שלו במשטרת ניו יורק על מנת לפתח את אפיון הדמות והתפקיד שלו. הסדרה צולמה בשכונות שונות בברוקלין. ברקמן אמר על הסדרה ש"רבות מהסדרות המשטרתיות מתאפיינות בעלילה אפלה ופרובוקטיבית: רוצחים פסיכו-מיניים, בלשים מעוותים, קודרים, פגומים, שרבים מהם עוסקים בשאלות הכי שנויות במחלוקת של היום, אני צופה בהרבה מהם. אבל הסדרה שאני רוצה ליצור היא שובבה, ידידותית למשפחה, וחגיגה של פתרונות קלאסיים לחידות."

הפסקול עבור הסדרה הולחן על ידי פאט אירווין.

## ראו גם
* השוטר הטוב (סדרת טלוויזיה ישראלית)

## קישורים חיצוניים
* 

* 
* 

## הערות שוליים

קטגוריה:תוכניות וסדרות טלוויזיה אמריקאיות מבוססות על פורמט ישראלי

קטגוריה:סדרות דרמה אמריקאיות
קטגוריה:סדרות קומדיה אמריקאיות
קטגוריה:סדרות משטרה ופשע
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2018
סנט קיטס ונוויס במשחקים האולימפיים לנוער

**[[סנט קיטס ונוויס]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מסנט קיטס ונוויס לא זכה במדליה אולימפית לנוער. ההשתתפות של ספורטאי הנוער מסנט קיטס ונוויס היא בעיקר סמלית.

## השתתפות במשחקים
### משחקי הקיץ
המשלחת הראשונה של סנט קיטס ונוויס למשחקים האולימפיים לנוער הייתה לאולימפיאדת הנוער סינגפור וכללה שני ספורטאים שהתחרו באתלטיקה. המשלחת לא הגיעה להישגים והשתתפותה היא סמלית. המשלחת לאולימפיאדת הנוער נאנג'ינג מנתה שלושה ספורטאים שהתחרו בשני ענפי ספורט. המשלחת העפילה לגמרים בענף האתלטיקה וסיימה במקום החמישי בקפיצה לרוחק לנערות ובמקום השמיני בריצת 400 מטר משוכות לנערים. בענף הטניס שולחן המשלחת לא הגיעה להישגים. 

## ראו גם
* סנט קיטס ונוויס במשחקים האולימפיים

קטגוריה:סנט קיטס ונוויס: ספורט
קטגוריה:מדינות במשחקים האולימפיים לנוער
אליפות העולם בכדוריד 1999

**אליפות העולם בכדוריד 1999** היא אליפות העולם ה-16 והיא נערכה על ידי איגוד הכדוריד העולמי. הטורניר התקיים במצרים בין ה-1 ביוני ל-15 ביוני 1999. משחקי הגמר נערכו בקהיר ב-Cairo Stadium Indoor Halls שכולל 20,000 מקומות.

 זכתה באליפות בפעם הרביעית בתולדות הנבחרת.

## מתכונת התחרות

הקבוצות חולקו ל-4 בתים. 4 נבחרות חזקות מכל בית העפילו לשלב הפלייאוף.

## מהלך התחרות
### בית א'
משחקי הבית נערכו בקהיר ב-Polizei-Halle

### בית ב'
משחקי הבית נערכו בקהיר ב-Haupthalle

### בית ג'
משחקי הבית נערכו באיסמעיליה ב-Mubarak-Halle.

### בית ד'
משחקי הבית נערכו בפורט סעיד ב-Mubarak-Halle שמכיל 5,000 מקומות.

## שלבי הגמר

## הדירוג הסופי

## ישראל באליפות
נבחרת ישראל בכדוריד במסגרת מוקדמות אירופה הוגרלה בבית ב'. הנבחרת סיימה את הבית במקום הרביעי (אחרון) ולא העפילה לאליפות.

## קישורים חיצוניים

* מידע באתר איגוד הכדוריד העולמי
* נתונים מאתר טודור66
* מוקדמות אירופה
* 

כדוריד
כדוריד
קטגוריה:אליפויות העולם בכדוריד
קטגוריה:1999 באפריקה
סנט לוסיה במשחקים האולימפיים לנוער

**[[סנט לוסיה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מסנט לוסיה מדליית כסף יחידה באתלטיקה בתחרות ריצת 100 מטר. השתתפות ספורטאי הנוער מסנט לוסיה היא סמלית.

## השתתפות במשחקים
### משחקי הקיץ
המשלחת הראשונה של סנט לוסיה למשחקים האולימפיים לנוער הייתה לאולימפיאדת הנוער סינגפור וכללה חמישה ספורטאים שהתחרו בארבעה ענפי ספורט. הישג השיא של המשלחת היה סיום במקום ה-13 במשחה 50 מטר שחיית גב לנערות בענף השחייה. המשלחת לא הגיעה להישגים בענפים אגרוף, אתלטיקה ושיט. המשלחת לאולימפיאדת הנוער נאנג'ינג מנתה שישה ספורטאים שהתחרו בארבעה ענפי ספורט. המשלחת לא הגיעה להישגים בענפים אתלטיקה, כדורעף חופים, שחייה ושיט.

## מדליות

### מדליות לפי משחקים

width="20px"|

### מדליות לפי ענף

## ראו גם
* סנט לוסיה במשחקים האולימפיים

קטגוריה:סנט לוסיה: ספורט
קטגוריה:מדינות במשחקים האולימפיים לנוער
סורינאם במשחקים האולימפיים לנוער

**[[סורינאם]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הסורינאמים מדליית זהב יחידה באתלטיקה. היא מעולם לא השתתפה במשחקי החורף האולימפיים לנוער.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של סורינאם למשחקים האולימפיים לנוער הייתה לאולימפיאדת הנוער סינגפור וכללה חמישה ספורטאים שהתחרו בארבעה ענפי ספורט. המשלחת סיימה במקום העשירי בריצת 100 מטר לנערות בענף האתלטיקה ולרבע הגמר בענף הטאקוונדו בקטגוריית משקל עד 73 ק"ג לנערים. המשלחת לא הגיעה להישגים בענפים בדמינטון ושחייה.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג מנתה שישה ספורטאים שהתחרו בארבעה ענפי ספורט. המשלחת זכתה במדליית זהב יחידה בענף האתלטיקה בקפיצה משולשת לנערים. המשלחת הגיעה לרבע הגמר בענף הטאקוונדו בקטגוריית משקל עד 63 ק"ג לנערים. המשלחת לא הגיעה להישגים בענפים בדמינטון ושחייה.

## מדליות

### מדליות לפי משחקים

width="20px"|

### מדליות לפי ענף

## ראו גם
* סורינאם במשחקים האולימפיים
* סורינאם במשחקים הפאראלימפיים

קטגוריה:סורינאם: ספורט
קטגוריה:מדינות במשחקים האולימפיים לנוער
ניקרגואה במשחקים האולימפיים לנוער

**[[ניקרגואה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מניקרגואה לא זכה במדליה אולימפית לנוער. ההשתתפות של ספורטאי הנוער מניקרגואה היא בעיקר סמלית.

## השתתפות במשחקים
### משחקי הקיץ
המשלחת הראשונה של ניקרגואה למשחקים האולימפיים לנוער הייתה לאולימפיאדת הנוער סינגפור וכללה שלושה ספורטאים שהתחרו בשני ענפי ספורט, היאבקות ושחייה. המשלחת סיימה במקומות האחרונים בתחרויות והשתתפותה היא סמלית. המשלחת לאולימפיאדת הנוער נאנג'ינג מנתה ארבעה ספורטאים שהתחרו בארבעה ענפים: אתלטיקה, היאבקות, הרמת משקולות ושחייה. בדומה לאולימפיאדת הנוער סינגפור, ספורטאי המשלחת לא הגיעו להישגים משמעותיים וסיימו במקומות האחרונים בתחרויות.

## ראו גם
* ניקרגואה במשחקים האולימפיים
* ניקרגואה במשחקים הפאראלימפיים

קטגוריה:ניקרגואה: ספורט
קטגוריה:מדינות במשחקים האולימפיים לנוער
קוסטה ריקה במשחקים האולימפיים לנוער

**[[קוסטה ריקה]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מקוסטה ריקה לא זכה במדליה אולימפית לנוער. ההשתתפות של ספורטאי הנוער מקוסטה ריקה היא בעיקר סמלית.

## השתתפות במשחקים
### משחקי הקיץ
המשלחת הראשונה של קוסטה ריקה למשחקים האולימפיים לנוער הייתה לאולימפיאדת הנוער סינגפור וכללה חמישה ספורטאים שהתחרו בחמישה ענפי ספורט. המשלחת לא הגיעה להישגים בענפים אתלטיקה, ג'ודו, טריאתלון, סיף ושחייה. המשלחת לאולימפיאדת הנוער נאנג'ינג מנתה שלושה ספורטאים שהתחרו בשלוה ענפים. הישג השיא של המשלחת היה בענף הג'ודו עם העפלה לחצי גמר בקטגוריית משקל עד 66 ק"ג לנערים. המשלחת לא הגיעה להישגים בענפים טריאתלון ושחייה.

## ראו גם
* קוסטה ריקה במשחקים האולימפיים
* קוסטה ריקה במשחקים הפאראלימפיים

קטגוריה:קוסטה ריקה: ספורט
קטגוריה:מדינות במשחקים האולימפיים לנוער
הקורפוס השלישי (האימפריה הגרמנית)

**הקורפוס השלישי** (בגרמנית: **III. Armee-Korps**) היה קורפוס בצבא הפרוסי ומאוחר יותר בצבא הקיסרות הגרמנית. הקורפוס לחם במלחמת שלזוויג השנייה, מלחמת אוסטריה–פרוסיה, מלחמת צרפת–פרוסיה ומלחמת העולם הראשונה ופורק ב-1919. 

## היסטוריה
### מלחמת שלזוויג השנייה
הקורפוס הוקם באפריל 1813 כ"המפקדה הכללית בברלין" (Generalkommando in Berlin) תחת פיקוד פרידריך וילהלם פון בילוב. ב-3 באפריל 1820 הוא הפך להיות הקורפוס השלישי והיה אחראי על הגנת פרובינציית ברנדנבורג. ב-1864 השתתף הקורפוס במלחמת שלזוויג השנייה כחלק מחיל המשלוח של פרידריך קרל, נסיך פרוסיה וזכה בניצחון מוחץ על הצבא המלכותי הדני בקרב דיבל. 

### מלחמת אוסטריה–פרוסיה
ב-1866 לחם הקורפוס במלחמת אוסטריה–פרוסיה כחלק מהארמייה הראשונה בפיקוד פרידריך קרל, נסיך פרוסיה. במהלך מלחמה זו, כמו גם במהלך מלחמת שלזוויג השנייה, לא היה לקורפוס מפקד ישיר, והנסיך פרידריך קרל פיקד בעצמו על מפקדי הדיוויזיות (מצב דומה שרר בקורפוס הרביעי). הקורפוס השתתף בין היתר בקרב קניגרץ. 

### מלחמת צרפת–פרוסיה
בין השנים 1870-1871 השתתף הקורפוס במלחמת צרפת–פרוסיה כחלק מהארמייה השנייה בפיקוד פרידריך קרל, נסיך פרוסיה. באותה עת כבר מונה קונסטנטין פון אלבנסלבן כמפקדו. הקורפוס לחם בקרב מארס-לה-טור, קרב גרבלוט ובמהלך המצור על מץ. עם סיום המלחמה אוחד הצבא הפרוסי עם צבאותיהן של שאר מדינות גרמניה ליצירת צבא הקיסרות הגרמנית, אולם הקורפוס השלישי שמר על זהותו הפרוסית. בסיסו היה בברלין.

### מלחמת העולם הראשונה
עם פרוץ מלחמת העולם הראשונה באוגוסט 1914, היה הקורפוס תחת פיקוד אוואלד פון לוכו. הוא נערך בחזית המערבית במסגרת הארמייה הראשונה של אלכסנדר פון קלוק. הקורפוס נטל חלק בקרבות מונס, לה קאטו ובקרב על המארן. לאחר מכן השתתף בהדיפת המתקפות הצרפתיות בסואסון יומיים קודם לכן. לאחר מכן השתתף בבלימת המתקפות הצרפתיות באראס ובלה באסה.

באוקטובר 1915 הועבר הקורפוס לסרביה, שם השתתף במערכה המוצלחת לכיבוש הארץ. ב-25 בנובמבר 1916 מונה ולטר פון ליטוויץ למפקד הקורפוס במקום לוכו. תחת פיקודו של ליטוויץ הוחזר הקורפוס לחזית המערבית והשתתף בקרב ורדן, הקרב השני על האן, מתקפת האביב וקרב אמיין. הקורפוס פורק לאחר סיום המלחמה.

## קישורים חיצוניים

* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres 

3
נבחרת סרביה ומונטנגרו בכדוריד

**נבחרת סרביה ומונטנגרו בכדוריד** הייתה הנבחרת לאומית של סרביה ומונטנגרו. לפני קבלת העצמאות, הסרבים היו חלק משמעותי בנבחרת יוגוסלביה בכדוריד. בנבחרת השתתפה בהצלחה במספר תחרויות בינלאומיות. היא הפסיקה להתקיים לאחר פירוק המדינה.
## הישגי הנבחרת

קטגוריה:קצרמר מונטנגרו
סרביה ומונטנגרו
כדוריד
ברבדוס במשחקים האולימפיים לנוער

**[[ברבדוס]]** משתתפת ב**[[המשחקים האולימפיים לנוער|משחקים האולימפיים לנוער]]** מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער ברבדוסי לא זכה במדליה אולימפית לנוער.

## השתתפות במשחקים
### משחקי הקיץ
המשלחת הראשונה של ברבדוס למשחקים האולימפיים לנוער הייתה לאולימפיאדת הנוער סינגפור וכללה תשעה ספורטאים שהתחרו בחמישה ענפי ספורט. המשלחת הגיעה להישגים בענף האתלטיקה עם העפלה לגמר בריצת 1000 מטר לנערים בה סיימה במקום העשירי. המשלחת לא הגיעה להישגים בענפים ג'ודו, טניס, רכיבה ושחייה ובחלקם סיימה במקומות האחרונים. המשלחת לאולימפיאדת הנוער נאנג'ינג מנתה שמונה ספורטאים שהתחרו בשני ענפי ספורט. המשלחת העפילה לגמרים בענף האתלטיקה וסיימה במקום השביעי בריצת 100 מטר לנערות ובמקום השמיני בריצת 400 מטר לנערות. בענף השחייה המשלחת לא הגיעה להישגים.

## ראו גם
* ברבדוס במשחקים האולימפיים
* ברבדוס במשחקים הפאראלימפיים

קטגוריה:ברבדוס: ספורט
קטגוריה:מדינות במשחקים האולימפיים לנוער
סימון טת'ם

**סימון טת'ם** (באנגלית: **Simon Tatham**; נולד ב-3 במאי 1977) הוא מפתח תוכנה בריטי ובוגר בוגר מכללת קיימברידג'.

בחודש אוקטובר, 1996, שחרר את הגרסה הראשונה (0.90) של Netwide Assembler.

בשנת 1999, החל בהפצה של תוכנת פוטי (PuTTY) המשמשת כמסוף להתחברות באמצעות פרוטוקולי Secure Shell ו-Telnet.

## ראו גם
* ביל גייטס
* מארק צוקרברג
* קווין מיטניק
* סטיב ווזניאק

## קישורים חיצוניים

* 
* העמוד הרשמי של סימון טת'ם ''''''
* העמוד הרשמי של NASM ''''''
* כיצד לדווח על באגים באופן יעיל? ''''''

קטגוריה:בריטים בתעשיית המחשבים
קטגוריה:מהנדסים בריטים
קטגוריה:בריטים שנולדו ב-1977
הקורפוס הרביעי (האימפריה הגרמנית)

**הקורפוס הרביעי** (בגרמנית: **IV. Armee-Korps**) היה קורפוס בצבא הפרוסי ומאוחר יותר בצבא הקיסרות הגרמנית. הקורפוס לחם במלחמת אוסטריה–פרוסיה, מלחמת צרפת–פרוסיה ומלחמת העולם הראשונה ופורק ב-1919. 

## היסטוריה
### מלחמת אוסטריה–פרוסיה
הקורפוס הרביעי הוקם ב-3 באוקטובר 1815. כמפקדו הראשון מונה פרידריך פון קלייסט. ב-1866 לחם הקורפוס במלחמת אוסטריה–פרוסיה כחלק מהארמייה הראשונה בפיקוד פרידריך קרל, נסיך פרוסיה. במהלך מלחמה זו, לא היה לקורפוס מפקד ישיר, והנסיך פרידריך קרל פיקד בעצמו על מפקדי הדיוויזיות (מצב דומה שרר בקורפוס השלישי). הקורפוס השתתף בין היתר בקרב קניגרץ. 

### מלחמת צרפת–פרוסיה
לאחר מלחמת אוסטריה–פרוסיה מונה גוסטב פון אלבנסלבן למפקד הקורפוס הרביעי. בזמן שאחיו, קונסטנטין פון אלבנסלבן מונה למפקד הקורפוס השלישי. בין השנים 1870–1871 השתתף הקורפוס במלחמת צרפת–פרוסיה כחלק מהארמייה השנייה בפיקוד פרידריך קרל, נסיך פרוסיה. הקורפוס לחם בקרב בומון, קרב סדאן המצור על פריז. עם סיום המלחמה אוחד הצבא הפרוסי עם צבאותיהן של שאר מדינות גרמניה ליצירת צבא הקיסרות הגרמנית, אולם הקורפוס הרביעי שמר על זהותו הפרוסית. בסיסו היה במגדבורג.

### מלחמת העולם הראשונה
עם פרוץ מלחמת העולם הראשונה באוגוסט 1914, היה הקורפוס תחת פיקוד פרידריך זיקסט פון ארמין. הוא נערך בחזית המערבית במסגרת הארמייה הראשונה של אלכסנדר פון קלוק. הקורפוס נטל חלק בקרבות מונס, לה קאטו ובקרב על המארן. ב-1916 נטל הקורפוס חלק בקרבות באראס בקרב ארטואה השני ובקרב על הסום.

ב-1 במרץ 1917 מונה פון ארמין למפקד הארמייה הרביעית, ובמקומו מונה ריכרד פון קראוול למפקד הקורפוס הרביעי. תחת פיקודו השתתף הקורפוס במתקפות באראס, במתקפת האביב ומתקפת מאה הימים. לאחר המלחמה פורק הקורפוס לאחר יותר מ-100 שנות קיום.

## קישורים חיצוניים

* הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres 

4